
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1117 

16 Δεκεμβρίου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός μελών ειδικής γνωμοδοτικής επιτροπής επί 
αιτημάτων υπαγωγής στην άοπλη θητεία ή την ε¬ 


ναλλακτική πολιτική κοινωνική υπηρεσία. 1 

Άοπλη θητεία και εναλλακτική πολιτική - κοινωνική υ¬ 
πηρεσία των αντιρρησιων συνείδησης. 2 


Τροποποίηση - συμπλήρωση της αριθ. 66102/970/ 
23.2.1995 (ΦΕΚ 170/τ.Β/14.3.1995) απόφασης Υπ. 
Γεωργίας για τη «ρύθμιση θεμάτων που αφορούν 
τη δημιουργία χωρων όιημέρευσης και υπαίθριας 
αναψυχής στα δάση και τις δασικές εκτάσεις της 
Χώρας. 3 

Αναπροσαρμογή του ανωτάτου ορίου του εφάπαξ 
βοηθήματος που χορηγεί ο Κλάδος Πρόνοιας του 
Ταμείου Συντάξεων Εφημεριδοπωλών και Υπαλλή¬ 
λων Πρακτορείων στους ασφαλισμένους Εφημε¬ 
ριδοπώλες και Υπαλλήλους πρακτορείων. 4 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ Φ 420/203/57845 Σ- 675 (1) 

Ορισμός μελών ειδικής γνωμοδοτικής επιτροπής επί αι¬ 

τημάτων υπαγωγής στην άοπλη θητεία ή την εναλλα¬ 
κτική πολίτικη κοινωνική υπηρεσία. 

ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΔΙΚΑΙΟΣΥΝΗΣ 

Έχοντας υποψη: 

α.Τις διατάξεις των παραγράφων 1 και 2του άρθρου 20 
του Ν. 2510/97 «Ρύθμιση στρατιωτικών υποχρεώσεων ο¬ 
ρισμένων κατηγοριών στρατευσίμων, ανυποτάκτων και ο¬ 
πλιτών, τροποποίηση διατάξεων της στρατολογικής νο¬ 
μοθεσίας, καθιέρωση εναλλακτικής υπηρεσίας και άλλες 
διατάξεις» (ΦΕΚ 136 Α ). 

β. Τις διατάξεις της παραγράφου 1 του άρθρου 3 του ν. 
2439/96 «Ιεραρχία και εξέλιξη των μονίμων αξιωματικών 
των Ενόπλων Δυνάμεων και άλλες διατάξεις» (ΦΕΚ 219 

Α'). 


γ. Τις διατάξεις του άρθρου 29 Α του ν. 1558/85, που 
προστέθηκε με το άρθρο 27 του ν. 2081/92, όπως αντικα- 
ταστάθηκε με το άρθρο 1 (παρ. 2) ν. 2469/97. 

δ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Άρθρο 1 

Ορισμός Μελών Επιτροπής 

Ως μέλη της προβλεπόμενης από την παράγραφο 1 του 
άρθρου 20 του ν. 2510/97 (ΦΕΚ 136Α') ειδικής γνωμοδοτι¬ 
κής επιτροπής ορίζουμε: 

α. Τακτικά: 

(1) Τσακόπουλο Ηρακλή, Πάρεδροτου Συμβουλίου της 
Επικράτειας, ως Πρόεδρο. 

(2) Λυριτζή Χρήστο, Καθηγητή Πολιτικής Επιστήμηςτου 
Τμήματος Πολιτικής Επιστήμης και Δημόσιας Διοίκησης 
του Πανεπιστημίου Αθηνών. 

(3) Χαραλάμπη Δημήτριο, Καθηγητή Πολιτικής 
Επιστήμης του Τμήματος Επικοινωνίας και Μ.Μ.Ε. του 
Πανεπιστημίου Αθηνών, 

(4) Μπακαλάκο Απόστολο, Αντισυνταγματάρχη 
Στρατολογικού Σώματος, και 

(5) Βασματζίδη Παντελή, Αντισυνταγματάρχη 
Υγειονομικού Σώματος, ως μέλη. 

β. Αναπληρωματικά: 

(1) Πισπιρίρκο Κωνσταντίνο, πάρεδροτου Συμβουλίου 
της Επικράτειας, ως Πρόεδρο. 

(2) Ψυχοπαίδη Κοσμά, Καθηγητή του Τμήματος 
Οικονομικών Επιστημώντου Πανεπιστημίου Αθηνών, στο 
γνωστικό αντικείμενο «Ο ρόλος του Κράτους στη σύγ¬ 
χρονη κοινωνία». 

(3) Ναυρίδη Κλήμη, Καθηγητή Ψυχολογίας της 
Επικοινωνίας του Τμήματος Επικοινωνίας και Μ.Μ.Ε. του 
Πανεπιστημίου Αθηνών, 

(4) Τσιλιόπουλο Θεόδωρο, Αντισυνταγματάρχη του 
Στρατολογικού Σώματος. 

(5) Ηλιάκη Πέτρο, Επισμηναγό Υγειονομικού Σώματος 
ως μέλη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 2 

1. Η ισχύς της απόφασης αυτής αρχίζει από 1ης 
Ιανουάριου 1998. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 12 Δεκεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΕΘΝΙΚΗΣ ΑΜΥΝΑΣ ΚΑΙ ΘΡΗΣΚΕΥΜΑΤΩΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΡΑΣΙΜΟΣ ΑΡΣΕΝΗΣ 

ΔΙΚΑΙΟΣΥΝΗΣ 

ΕΥΑΓ. ΓΙΑΝΝΟΠΟΥΛΟΣ 
-♦- 

Αριθ. Φ. 420/202/57,842 Σ. 868 (2) 

Αοπλη θητεία και εναλλακτική πολιτική - κοινωνική υπη¬ 
ρεσία των αντιρρησιών συνείδησης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 1 του άρθρου 22 και 
του άρθρου 32 του ν. 2510/97 (ΦΕΚ 136Α'). 

β. Τις διατάξεις του άρθρου 29 Α του ν. 1558/85, που 
προστέθηκε με το άρθρο 27 ν. 2081/92, όπως ανπκατα- 
στάθηκε με το άρθρο 1 (παρ. 2) ν. 2469/97. 

γ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Άρθρο 1 

Δικαιολογητικά - Προθεσμίες κατάθεσης 

1. Για την εξέταση των αιτημάτων αναγνώρισής τους ως 
αντιρρησιών συνείδησης, κατ’ εφαρμογή των διατάξεων 
του ν. 2510/97, οι ενδιαφερόμενοι καταθέτουν στο αρμό¬ 
διο Στρατολογικό Γ ραφείο τα εξής δικαιολογητικά: 

α. Αίτηση, στην οποία αναφέρουν τα πλήρη ληξιαρχικά 
τους στοιχεία, τη διεύθυνση διαμονής τους, το είδος της 
υπηρεσίας που επιλέγουν να εκπληρώσουν (άοπλη θη¬ 
τεία ή εναλλακτική πολιτική - κοινωνική υπηρεσία), καθώς 
και τις γραμματικές και επαγγελματικές τους γνώσεις. 

β. Υπεύθυνη δήλωση του ν. 1599/86, στην οποία δηλώ¬ 
νουν τους λόγους που επικαλούνται για να αναγνωρι- 
σθούν ως αντιρρησίες συνείδησης, ότι δεν έχουν υπηρε¬ 
τήσει στα Σώματα Ασφάλειας ή στις Ελληνικές ή ξένες έ¬ 
νοπλες δυνάμεις, και ότι δεν συμμετέχουν σε 
μεμονωμένες ή συλλογικές δραστηριότητες σκοπευτι¬ 
κών αγώνων, κυνηγίου κτλ, οι οποίες έχουν άμεση σχέση 
με τη χρήση όπλων. Η δήλωση αυτή μπορεί να συνοδεύε¬ 
ται από οποιαδήποτε άλλα έγγραφα στοιχεία, τα οποία εί¬ 
τε ενισχύουν είτε διευκρινίζουν τους ισχυρισμούς του εν¬ 
διαφερομένου. 

γ. Έγγραφα στοιχεία των αρμοδίων Αρχών από τα ο¬ 
ποία να προκύπτει ότι δεν κατέχουν άδεια οπλοφορίας ή 
κυνηγίου. ούτε έχουν ζητήσει να τους χορηγηθούν τέτοι¬ 
ες άδειες, καθώς και ότι δεν έχουν καταδικαστεί ούτε διώ¬ 
κονται για έγκλημα, που έχει σχέση με χρήση όπλων, πυ- 
ρομαχικών ή παράνομη βία. 

2. Τα παραπάνω δικαιολογητικά κατατίθενται στο αρμό¬ 
διο Στρατολογικό Γ ραφείο μέσα σε αποκλειστικές προθε¬ 
σμίες, ως εξής: 

α. Από τους στρατευσίμους: Από την ημερομηνία πρό¬ 


σκλησής τους για κατάταξη στις Ένοπλες Δυνάμεις, μέχρι 
την ημερομηνία που υποχρεούνται για κατάταξη σ’ αυτές. 

β. Από τους ανυποτάκτους: 

(1) Για όσους έχουν καταστεί ανυπότακτοι μέχρι 31-12- 
97 και από επίσημα έγγραφα στοιχεία προκύπτει ότι η α¬ 
νυποταξία τους αυτή έχει τελεστεί για λόγους θρησκευτι¬ 
κών ή ιδεολογικών πεποιθήσεων, εντός τριών μηνών από 
την έναρξη ισχύος των σχετικών διατάξεων του ν. 
2510/97, δηλαδή από 1-1-98, με την απαραίτητη βέβαια 
προϋπόθεση της διακοπής της ανυποταξίας αυτής. 

(2) Για όσους συλλαμβάνονται και κρατούνται, εντός 
μηνός από τη σύλληψή τους. 

(3) Γ ια τους λοιπούς, μετά τη διακοπή της ανυποταξίας 
τους και μέχρι την ημερομηνία που υποχρεούνται για κα¬ 
τάταξη στις Ένοπλες Δυνάμεις. 

3. Δεν γίνονται δεκτά αιτήματα που υποβάλλονται μετά 
την κατάταξη των ενδιαφερομένων στις Ένοπλες 
Δυνάμεις ή αιτήματα που υποβάλλονται για δεύτερη φο¬ 
ρά, μετά από απόρριψη προηγούμενου όμοιου. 

4. Εφόσον δεν υποβάλλονται δικαιολογητικά ή εφόσον 
από τα υποβαλόμενα δικαιολογητικά ή από τα υπάρχοντα 
στα Στρατολογικά Γ ραφεία στοιχεία προκύπτει ότι ο εν¬ 
διαφερόμενος εμπίπτει σε κάποια από τις περιπτώσεις 
της παραγράφου 4 του άρθρου 18 του ν. 2510/97, το αί¬ 
τημα απορρίπτεται από το αρμόδιο Στρατολογικό 
Γραφείο. Ομοίως απορρίπτεται το αίτημα στις περιπτώ¬ 
σεις, που από τα υποβαλόμενα δικαιολογητικά, δεν απο- 
δεικνύεται ότι οι ενδιαφερόμενοι δεν εμπίπτουν στις περι¬ 
πτώσεις της παραγράφου 4 του άρθρου 18 του ν. 
2510/97. 

Άρθρο 2 

Εξέταση σωματικής ικανότητας-Στρατολογική 
κατάσταση 

1. Τα Στρατολογικά Γ ραφεία, αμέσως μετά την παραλα¬ 
βή και τον έλεγχο των δικαιολογητικών των ενδιαφερομέ¬ 
νων να αναγνωρισθούν ως αντιρρησίες συνείδησης και ε¬ 
ντός πέντε ημερών, τους παραπέμπουν στην αρμόδια υ¬ 
γειονομική επιτροπή των Ενόπλων Δυνάμεων, για 
εξέταση της σωματικής τους ικανότητας, σύμφωνα με τις 
ισχύουσες διατάξεις που αφορούν τους στρατεύσιμους. 
Δεν απαιτείται παραπομπή σε υγειονομική επιτροπή των 
Ενόπλων Δυνάμεων για τους αναφερόμενους στο πρώτο 
εδάφιο της παραγράφου 1 του άρθρου 23 του ν. 2510/97, 
καθώς και για όσους έχουν κριθεί αποτέτοια επιτροπή κα¬ 
τά το τελευταίο τρίμηνο πριν από την κατάθεση των πα¬ 
ραπάνω δικαιολογητικών, εκτός αν κατά την κατάθεση 
αυτών οι ενδιαφερόμενοι επικαλεσθούν ακαταλληλότητα 
για στράτευση για λόγους υγείας. 

2. Όσοι από τους κατά τα ανωτέρω παραπεμπόμενους 
στις υγειονομικές επιτροπές κρίνονται ακατάλληλοι (1/5), 
απαλλάσσονται από την υποχρέωση για στράτευση σύμ¬ 
φωνα με τις ισχύουσες διατάξεις. Γι’ αυτούς παύει η δια¬ 
δικασία αναγνώρισής τους ως αντιρρησιών συνείδησης. 

3. Στις περιπτώσεις που χορηγείται στους παραπεμπό¬ 
μενους αναβολή κατάταξης για λόγους υγείας, η διαδικα¬ 
σία αναγνώρισής τους ως αντιρρησιών συνείδησης δια¬ 
κόπτεται και εφόσον οι ενδιαφερόμενοι το επιθυμούν, ε¬ 
παναλαμβάνεται μετά τη λήξη της αναβολής τους κατόπιν 
υποβολής νέων δικαιολογητικών, σύμφωνα με όσα καθο¬ 
ρίζονται στο άρθρο 1 της απόφασης αυτής. 

4. Οι υγειονομικές επιτροπές των Ενόπλων Δυνάμεων α¬ 
ποστέλλουν αμέσως στο αρμόδιο Στρατολογικό Γ ραφείο 

αντίγραφο της γνωμάτευσής τους σχετικά με την κρίση 
της ικανότητας των παραπάνω για στράτευση ή το ενημε¬ 
ρώνουν εγγράφως. εντός ενός μηνός από την ημερομη¬ 
νία παραπομπής, για τη μη παρουσίασή τους σε αυτές. 

5. Θεωρείται απαράδεκτη η αίτηση, το δε σχετικό αίτη¬ 
μα απορρίπτεται από το αρμόδιο Στρατολογικό Γραφείο, 
για όσους δεν παρουσιάζονται για οποιοδήποτε λόγο 
στην αρμόδια υγειονομική επιτροπή εντός δέκα πέντε η¬ 
μερών από την ημερομηνία που έλαβαν γνώση της παρα¬ 
πομπής τους σε αυτήν. Στην περίπτωση αυτή οι ενδιαφε¬ 
ρόμενοι καλούνται για κατάταξη στις Ένοπλες Δυνάμεις 
ως στρατεύσιμοι με την πρώτη εκπαιδευτική σειρά στρα¬ 
τευσίμων από την απόρριψη του σχετικού αιτήματος. Το 
δεύτερο εδάφιο της παραγράφου 7 του παρόντος άρ¬ 
θρου έχει εφαρμογή και στην προκειμένη περίπτωση. 

6. Τα δικαιολογητικά και πλήρες αντίγραφο φύλλου μη¬ 
τρώου όσων κρίνονται από τις υγειονομικές επιτροπές, 
σύμφωνα με τα καθοριζόμενα στις προηγούμενες παρα¬ 
γράφους του άρθρου αυτού, υποβάλλονται από τα 
Στρατολογικά Γραφεία, με λεπτομερή αναφορά, απευ¬ 
θείας στη Διεύθυνση Στρατολογικού του Γ.Ε.ΕΘ.Α., εντός 
πέντε ημερών από τη ληψη της σχετικής γνωμάτευσης. 

7. Αυτοί για τους οποίους υποβάλλονται δικαιολογητικά 
στη Διεύθυνση Στρατολογικού του Γ.Ε.ΕΘ.Α., σύμφωνα 
με τα καθοριζόμενα στις προηγούμενες παραγράφους 
του άρθρου αυτου, παραμένουν νόμιμα εκτός τωντάξεων 
των Ενόπλων Δυνάμεων έως την ημερομηνία που υπο¬ 
χρεούμαι να καταταγούν σε αυτές ή να αναλάβουν υπη¬ 
ρεσία, λόγω απόρριψης του αιτήματος τους ή λόγω έντα¬ 
ξής τους στους υπόχρεους άοπλης θητείας ή εναλλακτι¬ 
κής πολιτικής - κοινωνικής υπηρεσίας, κατά περίπτωση. 
Σε αυτούς δεν παρέχεται κανένα ευεργέτημα που παρα¬ 
τείνει την εκτός Ενόπλων Δυνάμεων παραμονή, εκτός αυ¬ 
τών που οφείλομαι σε λόγους υγείας, φυλάκισης, κράτη¬ 
σης, εκτόπισης ή απαλλαγής από τη στράτευση, καθώς 
και μετατόπισης της ημερομηνίας κατάταξης για λόγους 
υγείας, σύμφωνα με τις κείμενες διατάξεις. 

Άρθρο 3 

Σύγκληση και λειτουργία της ειδικής επιτροπής του άρ¬ 
θρου 20 του ν.2510/97 

1. Η ειδική επιτροπή της παραγράφου 1 του άρθρου 20 
του ν. 2510/97, εφόσον υπάρχουν αιτήματα για εξέταση, 
συγκαλείται με μέριμνα του προέδρου της, ύστερα από 
σχετική συνεννόηση με τη Δνση Στρατολογικού ΓΕΕΘΑ 
και συνεδριάζει, όσες φορές απαιτείται, εμάς των δύο ε¬ 
πομένων μηνών από την κατάταξη κάθε εκπαιδευτικής 
σειράς στρατευσίμων. Για την εξέταση αιτημάτων των α- 
ναφερομένων στην παράγραφο 1 του άρθρου 23 του ν. 
2510/97, η επιτροπή μπορεί να συνεδριάσει οποτεδήποτε 
από 1 Ιανουάριου έως 11ουνίου 1998. Οι συνεδριάσεις γί¬ 
νομαι κατά τις εργάσιμες ημέρες αλλά σε μη εργάσιμες 
ώρες, σε χώρο του Γ.Ε.ΕΘ.Α. που εξασφαλίζεται με μέρι¬ 
μνα της Διεύθυνσης Στρατολογικού του Γ.Ε.ΕΘ.Α. 

2. Καθήκομα προέδρου της παραπάνω επιτροπής ε- 
κτελεί ο Πάρεδρος του Συμβουλίου της Επικράτειας, 
χρέη δε εισηγητή και γραμματέα εκτελεί ο αξιωματικός 
του στρατολογικού σώματος. Η επιτροπή ευρίσκεται σε 
απαρτία, εφόσον οι παρόμες είναι περισσότεροι από 
τους απόμες. Οι αποφάσεις λαμβάνομαι κατά πλειοψη- 
φία, στις περιπτώσεις δε ισοψηφίας, υπερισχύει η ψήφος 
του Προέδρου. 

3. Πέμε τουλάχιστον ημέρες πριν από κάθε συνεδρία¬ 


ση της επιτροπής, η Διεύθυνση Στρατολογικού του 
Γ.Ε.ΕΘ.Α. συγκεμρώνει τους φακέλους των προς εξέτα¬ 
ση υποθέσεων για έκδοση γνωμοδότησης και τους παρα- 
δίδει στον εισηγητή της επιτροπής, ο οποίος τους θέτει υ¬ 
πόψη του προέδρου της, για την παραπέρα διαδικασία 
της παραγράφου 1 του παρόμος άρθρου. 

4. Για κάθε υπόθεση και γνωμοδότηση συμάσσεται 
πρακτικό, το οποίο επισυνάπτεται στο σχετικό φάκελο. 
Στο πρακτικό αναφέρομαι απαραίτητα τα στοιχεία των 
συμμετεχόμων στη συνεδρίαση της επιτροπής και όλα τα 
απαραίτητα ληξιαρχικά και στρατολογικά στοιχεία του εν¬ 
διαφερομένου. Η γνωμοδότηση αναφέρεται στην υπαγω¬ 
γή ή μη του ενδιαφερομένου στις διατάξεις περί αμιρρη- 
σιών συνείδησης άοπλης θητείας ή εναλλακτικής πολιτι¬ 
κής - κοινωνικής υπηρεσίας. 

5. Στις περιπτώσεις κατά τις οποίες η επιτροπή κρίνει ό¬ 
τι απαιτείται αυτοπρόσωπη παρουσία του ενδιαφερομέ¬ 
νου στη συνεδρίασή της, αλλά αυτός, παρά το ότι προ¬ 
σκαλείται δεν παρουσιάζεται εμός της οριζόμενης από 
αυτήν συνεδρίασης, το αίτημά του τίθεται μεν σε κρίση, ό¬ 
μως το γεγονός της μη παρουσίασής του καταγράφεται 
στο σχετικό πρακτικό. 

6. Μετά την ολοκλήρωση της εξέτασης των αιτημάτων 
και τη σύμαξη και υπογραφή των σχετικών πρακτικών, ο 
εισηγητής παραδίδει τους σχετικούς φακέλους στη 
Διεύθυνση Στρατολογικού του Γ.Ε.ΕΘ.Α., η οποία τους υ¬ 
ποβάλλει στον Υπουργό Εθνικής Άμυνας, επισυνάπτο- 
μας σε κάθε φάκελο αμίγραφο του σχετικού πρακτικού 
και σχέδιο υπουργικής απόφασης, με περιεχόμενο σύμ¬ 
φωνο με αυτό του πρακτικού, καθώς και σχετική πρότασή 
της γιατο φορέα ή τους φορείς στους οποίους μπορεί να 
διατεθεί και τις θέσεις που μπορεί να καλύψει ο ενδιαφε¬ 
ρόμενος, ανάλογα με τα προσόμα του και τις επαγγελ¬ 
ματικές ή γραμματικές γνώσεις του. Σε περίπτωση που ο 
Υπουργός Εθνικής Άμυνας διαφωνεί με το περιεχόμενο 
του σχεδίου απόφασης, συμάσσεται άλλο σύμφωνα με ε- 
μολή του. 

Άρθρο 4 

Υπαγωγή στις διατάξεις περί αμιρρησιών συνείδησης - 
Απόρριψη αιτημάτων - Κατάταξη στις Ένοπλες Δυνάμεις 
- Παρουσίαση για ανάληψη υπηρεσίας. 

1. Η υπαγωγή ή μη των ενδιαφερομένων στις διατάξεις, 
περί αμιρρησιών συνείδησης και η διάθεσή τους στους 
φορείς του δημόσιου τομέα, γίνεται με την υπογραφή της 
σχετικής απόφασης από τον Υπουργό Εθνικής Άμυνας, η 
οποία λαμβάνεται εμός δύο μηνών από την έκδοση της 
σχετικής γνωμοδότησης της επιτροπής. Ο σχετικός φά¬ 
κελος με αμίγραφο της υπουργικής απόφασης, διαβιβά¬ 
ζεται στη Διεύθυνση Στρατολογικού του Γ.Ε.ΕΘ.Α., η ο¬ 
ποία τηρεί το φάκελο και προβαίνει στις παραπέρα ενέρ¬ 
γειες για υλοποίηση της απόφασης, σύμφωνα με τις 
ισχύουσες διατάξεις και σε συνεργασία με τον οικείο 
Κλάδο των Ενόπλων Δυνάμεων, τον κατά περίπτωση αρ¬ 
μόδιο φορέα και το αρμόδιο Στρατολογικό Γ ραφείο. 

2. Εκείνοι των οποίων το αίτημα απορρίπτεται, καθώς 
και εκείνοι που εμάσσομαι στους υπόχρεους άοπλης 
θητείας, υποχρεούμαι για κατάταξη στις Ένοπλες 
Δυνάμεις με την πρώτη εκπαιδευτική σειρά στρατευσί¬ 
μων, μετά παρέλευση μηνός από την έκδοση της σχετικής 
απόφασης. Για τη διαδικασία πρόσκλησης από το αρμό¬ 
διο Στρατολογικό Γραφείο και κατάταξης στις Ένοπλες 
Δυνάμεις, εφαρμόζομαι ανάλογα οι αμίστοιχες διατά- 

ξεις που αφορούν στους λοιπούς στρατευσίμους.Το δεύ¬ 
τερο εδάφιο της παραγράφου 7 του άρθρου 2 της πα¬ 
ρούσας απόφασης, εχει εφαρμογή και στην προκειμένη 
περίπτωση. 

3. Η πρόσκληση για ανάληψη εναλλακτικής πολιτικής - 
κοινωνικής υπηρεσίας στο φορέα διάθεσης, γίνεται από 
το αρμόδιο Στρατολογικό Γραφείο με βάση τα καθοριζό¬ 
μενα στην απόφαση περί υπαγωγής. Κατά τα λοιπά, ισχύ¬ 
ουν και εφαρμόζονται ανάλογα τα καθοριζόμενα στην πα¬ 
ράγραφο 2 του παρόντος άρθρου. 

Άρθρο 5 

Εκπλήρωση υποχρεώσεων άοπλης θητείας και εναλλα¬ 
κτικής υπηρεσίας- Στρατολογική παρακολούθηση. 

1. Για την εκπλήρωση των στρατιωτικών υποχρεώσεων 
όσων εντάσσονται στους υπόχρεους άοπλης θητείας και 
για τον τρόπο της στρατολογικής παρακολούθησήςτους, 
εφαρμόζονται αναλογα οι αντίστοιχες διατάξεις που α¬ 
φορούν σε οσους εκπληρώνουν ένοπλη στρατιωτική θη¬ 
τεία. 

2. Όσοι εκπληρώνουν εναλλακτική πολιτική - κοινωνική 
υπηρεσία, παρακολοιιθουνται από το αρμόδιο 
Στρατολογικό Γ ραφείο, εφαρμοζομένων ανάλογα των α¬ 
ντίστοιχων διατάξεων που αφορούν σε όσους εκπληρώ¬ 
νουν ένοπλη στρατιωτική θητεία. Οι φορείς στους οποί¬ 
ους αυτοί έχουν διατεθεί, γνωστοποιούν στα αρμόδια 
Στρατολογικά Γ ραφεία την παρουσίαση και ανάληψη υ¬ 
πηρεσίας, καθώς και τις μεταβολές που επηρεάζουν τη 
στρατολογική τους κατάσταση, ιδιαίτερα αυτές που α¬ 
πορρέουν από τις διατάξεις της παραγράφου 4 του άρ¬ 
θρου 18 και των παραγραφών 4 και 5 του άρθρου 21 του 
ν. 2510/97. Για τους αναφερομενους στο άρθρο 23 του ν. 
2510/97. γνωστοποιούνται στα αρμόδια Στρατολογικά 
Γ ραφεία από τις αρμόδιες Αρχές και οι μεταβολές που α¬ 
πορρέουν από τις διατάξεις του. 

3. Όσοι εκπληρώνουν εναλλακτική πολιτική-κοινωνική 
υπηρεσία μπορεί, με απόφαση του Υπουργού Εθνικής 
Άμυνας, να διατίθενται σε άλλο φορέα μόνο στην περί¬ 
πτωση κατάργησης του φορέα ή της θέσης, όπου είχαν 
διατεθεί 

Άρθρο 6 

Προσωρινή και οριστική απόλυση 

1. Για την προσωρινή και οριστική απόλυση από τις τά¬ 
ξεις των Ενόπλων Δυνάμεων, καθώς και για την εγγραφή 
στην εφεδρεία όσων εκπληρώνουν άοπλη θητεία, εφαρ¬ 
μόζονται ανάλογα οι αντίστοιχες διατάξεις που αφορούν 
σε όσους εκπληρώνουν ένοπλη στρατιωτική θητεία. 

2. Όσοι εκπληρώνουν εναλλακτική πολιτική - κοινωνική 
υπηρεσία και συμπληρώνουν την υποχρέωσή τους, εφο¬ 
διάζονται από το ψορέα στον οποίο υπηρετούν με σχετι¬ 
κή βεβαίωση στην οποία, εκτός από τα πλήρη ληξιαρχικά 
τους στοιχεία, αναφέρονται οι ημερομηνίες παρουσία¬ 
σης και ανάληψης υπηρεσίας και διαγραφής τους λόγω 
συμπλήρωσης των υποχρεώσεών τους. Αντίγραφο της 
βεβαίωσης προσκομίζεται ή αποστέλλεται στο αρμόδιο 
Στρατολογικό Γραφείο για τις παραπέρα διαδικασίες 
στρατολογικής τους τακτοποίησης και εγγραφής τους 
στην εφεδρεία. 

3. Τα θέματα εφεδρικής υποχρέωσης των αντιρρησιών 
συνείδησης, που απολύονται οριστικά, ρυθμίζονται από 
τα Γ ενικά Επιτελεία των Κλάδων των Ενόπλων Δυνάμεων. 

4. Όσοι κατά τη διάρκεια εκπλήρωσης της εναλλακτικής 


πολιτικής - κοινωνικής υπηρεσίας, επικαλούνται λόγους 
υγείας που δεν τους επιτρέπουν τη συνέχιση εκπλήρω¬ 
σης της υπηρεσίας αυτής, καταθέτουν στο αρμόδιο 
Στρατολογικό Γ ραφείο αίτηση και σχετικές ιατρικές βε¬ 
βαιώσεις ή πιστοποιήσεις. Αυτοί παραπέμπονται από το 
αρμόδιο Στρατολογικό Γ ραφείο στην πλησιέστερη στον 
τόπο υπηρεσίας τους Επιτροπή Απαλλαγών, η οποία εξε¬ 
τάζει τη σωματική τους ικανότητα και γνωματεύει σχετι¬ 
κά. Για την εξέταση και τον καθορισμό της σωματικής 
τους ικανότητας, την έκδοση γνωματεύσεων, τη χορήγη¬ 
ση αναβολών υγείας και κάθε άλλη λεπτομέρεια σχετικά 
με τη διαδικασία αυτή, εφαρμόζονται ανάλογα οι αντί¬ 
στοιχες διατάξεις που ισχύουν για τους οπλίτες. 

5. Οι απολυόμενοι προσωρινά για λόγους υγείας, σύμ¬ 
φωνα με την προηγούμενη παράγραφο, υποχρεούνται να 
παρουσιάζονται εκ νέου στην υπηρεσία του φορέα, στον 
οποίο είχαν διατεθεί, για τη συμπλήρωση των υποχρεώ¬ 
σεών τους. Γ ια το λόγο αυτό εφοδιάζονται από τα αρμό¬ 
δια Στρατολογικά Γραφεία με νέο ειδικό σημείωμα πα¬ 
ρουσίασης, το οποίο είτε τους αποστέλλεται είτε το πα- 
ραλαμβάνουν οι ίδιοι, προσερχόμενοι στο αρμόδιο 
Στρατολογικό Γ ραφείο. Για την εκ νέου παρουσίαση των 
αναφερομένων στην παράγραφο αυτή, καθώς και για τις 
συνέπειες των μη παρουσιαζομένων για συμπλήρωση 
των υποχρεώσεών τους, εφαρμόζονται ανάλογα οι αντί¬ 
στοιχες διατάξεις που ισχύουν για τους στρατευσίμους 
που έχουν απολυθεί προσωρινά από τις τάξεις των 
Ενόπλων Δυνάμεων. 

Αρθρο 7 

Μετάπτωση-Έκπτωση 

1. Όσοι έχουν υπαχθεί στους υπόχρεους άοπλης θητεί¬ 
ας ή εναλλακτικής πολιτικής - κοινωνικής υπηρεσίας, δι¬ 
καιούνται να μεταπέσουν στους υπόχρεους ένοπλης θη¬ 
τείας, καταθέτοντας σχετική αίτηση στο αρμόδιο 
Στρατολογικό Γραφείο. Η μετάπτωση στους υπόχρεους 
ένοπλης θητείας επέρχεται από την ημερομηνία κατάθε¬ 
σης της σχετικής αίτησης. 

2. Η έκπτωση από το δικαίωμα εκπλήρωσης άοπλης θη¬ 
τείας ή εναλλακτικής πολιτικής - κοινωνικής υπηρεσίας, 
σύμφωνα με τα καθοριζόμενα από τις σχετικές διατάξεις 
της παραγράφου 5 του άρθρου 21 του ν. 2510/97, επέρ¬ 
χεται με απόφαση του διευθυντή του αρμόδιου 
Στρατολογικού Γραφείου και από την ημερομηνία έκδο¬ 
σής της. Η απόφαση εκδίδεται με βάση επίσημα στοιχεία 
που περιέρχονται στο Στρατολογικό Γ ραφείο ή γνωστο¬ 
ποιούνται σε αυτό από τις κατά περίπτωση αρμόδιες 
Αρχές και εντός πενθημέρου από την παραλαβή τους. Η 
απόφαση έκπτωσης κοινοποιείται αμέσως στον ενδιαφε¬ 
ρόμενο και στη μονάδα του ή στο φορέα που έχει διατε¬ 
θεί, για την κατά περίπτωση παραπέρα διαδικασία, σύμ¬ 
φωνα με τα καθοριζόμενα στις υποπαραγράφους β και γ 
της παραγράφου 4 του παρόντος άρθρου. 

3. Οι Μονάδες, όπου υπηρετούν οι υπόχρεοι άοπλης θη¬ 
τείας και οι φορείς του δημόσιου τομέα, όπου υπηρετούν 
οι υπόχρεοι εναλλακτικής πολιτικής - κοινωνικής υπηρε¬ 
σίας, γνωστοποιούν στα αρμόδια Στρατολογικά Γ ραφεία 
τις σχετικές μεταβολές που επιφέρουν έκπτωση, σύμφω¬ 
να με τις προβλέψεις της παραγράφου 5 του άρθρου 21 
τουν. 2510/97. 

4. Οι αναφερόμενοι στις παραγράφους 1 και 2 του πα¬ 
ρόντος άρθρου, εκπληρώνουν ενόπλως το υπόλοιπο των 
υποχρεώσεών τους, το οποίο υπολογίζεται σύμφωνα με 

τα καθοριζόμενα απο τις διατάξεις των παραγράφων 6,7 
και 8 του άρθρου 21 του ν. 2510/97. Οι παραπάνω εκπλη¬ 
ρώνουν τις υποχρεώσεις αυτές ως εξής: 

α. Όσοι είχαν υπαχθεί στους υπόχρεους άοπλης θητεί- 
ας ή εναλλακτικής πολιτικής - κοινωνικής υπηρεσίας και 
δεν υπηρετουν στις τάξεις των Ενόπλων Δυνάμεων κατά 
την ημερομηνία έκπτωσης ή μετάπτωσης, καλούνται για 
κατάταξη σε αυτές σύμφωνα με τις αντίστοιχες διατάξεις 
που αφορούν στους λοιπούς στρατευσίμους. 

β. Όσοι είχαν υπαχθεί στους υπόχρεους άοπλης θητεί¬ 
ας και υπηρετουν στις τάξεις των Ενόπλων Δυνάμεων κα¬ 
τά την ημερομηνία έκπτωσης ή μετάπτωσης, παραμένουν 
και υπηρετουν ως υπόχρεοι ένοπλης θητείας. 

γ. Όσοι είχαν υπαχθεί στους υπόχρεους εναλλακτικής 
πολιτικής - κοινωνικής υπηρεσίας και εκπληρώνουντην υ¬ 
ποχρέωσή τους κατα την ημερομηνία έκπτωσης ή μετά¬ 
πτωσης, διαγράφονται από τον οικείο φορέα από την η¬ 
μερομηνία κατάθεσης της αίτησης για μετάπτωση ή έκ¬ 
δοσης της απόφασης για έκπτωση. Κατά τα λοιπά, 
ισχύουν και εφαρμόζονται ανάλογα τα καθοριζόμενα 
στην παραγραφο 2 του άρθρου 4 της παρούσας απόφα- 
σης. 

5. Τα Στρατολογικά Γραφεία, αμέσως μετά την έκπτωση 
ή τη μετάπτωση στους υπόχρεους ένοπλης θητείας, ενη¬ 
μερώνουν σχετικά τους κατα περίπτωση αρμόδιους φο¬ 
ρείς των Ενοπλων Δυνάμεων, για τη ρύθμισητων θεμάτων 
που αφορούν στην εκπλήρωσή της ένοπλης θητείας και 
κυρίως των θεμάτων κατάταξης ή επανακατάταξης στις 
Ένοπλες Δυνάμεις, επιλογης-κατανομής. απονομής βαθ¬ 
μού και ειδικότητας, εκπαίδευσης, τοποθέτησης ή μετά¬ 
θεσης. χρόνου υπηρεσίας και οριστικής απόλυσης, σύμ¬ 
φωνα με όσα ισχύουν κάθε φορά γιατους στρατευσίμους 
και οπλίτες ένοπλης θητείας. 

Αρθρο 8 

Μειωμένη Θητεία-Στρατολογικές μεταβολές - Ατομικά 

έγγραφα 

1. Για τη μεταφορά των αντιρρησιών συνείδησης στους 
υπόχρεους μειωμένης θητείας, ισχύουν ανάλογα οι αντί¬ 
στοιχες διατάξεις και διαδικασίες που εφαρμόζονται για 
τους οπλίτες ένοπλης στρατιωτικής θητείας. 

2. Τα θέματα που αφορούν στις στρατολογικές μεταβο¬ 
λές, καθώς και εκείνα που αναφέρονται στον τύπο, στη 
σύνταξη και διακίνηση των ατομικών εγγράφων και των 
εγγράφων προσωρινής και οριστικής απόλυσης των ανα- 
φερομένων στην απόφαση αυτή, ρυθμίζονται από τη 
Διεύθυνη Στρατολογικού του Γ.Ε.ΕΘ.Α., ενιαία και για 
τους τρεις Κλάδους των Ενοπλων Δυνάμεων. 

Άρθρο 9 

Τελικες Διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται. εφόσον απαιτού¬ 
νται. απάτη Διεύθυνση Στρατολογικού του Γ.Ε.ΕΘ.Α. 

2. Η ισχύς της απόφασης αυτής αρχίζει από 1 
Ιανουάριου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 12 Δεκεμβρίου 1997 

Ο ΥΠΟΥΡΓΟΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 


Αριθ. 99278/5712 (3) 

Τροποποίηση - συμπλήρωση της αριθ. 66102/970/- 

23.2.1995 (ΦΕΚ 170/Τ.Β714.3.1995) απόφασης Υπ. 

Γεωργίας για τη «ρύθμιση θεμάτων που αφορούν τη 

δημιουργία χώρων διημέρευσης και υπαίθριας αναψυ¬ 
χής στα δάση και τις δασικές εκτάσεις της χώρας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις το υ Ν. 998/79 «περί προστασίας των δα¬ 
σών και των δασικών εν γένει εκτάσεων της χώρας». 

2. Τις διατάξεις του Π.Δ. 437/81 «περί μελέτης και εκτέ¬ 
λεσης δασοτεχνικών έργων». 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων». 

4. Τις διατάξεις του Ν. 1734/87 «Βοσκότοποι και ρύθμι¬ 
ση ζητημάτων σχετικών με την κτηνοτροφική αποκατά¬ 
σταση και άλλες παραχωρήσεις καθώς και θεμάτων που 
αφορούν δασικές εκτάσεις». 

5. Τις διατάξεις του άρθρου 31 παρ. 7 του Ν. 2040/92 
«Ρύθμιση θεμάτων Υπουργείου Γεωργίας και Νομικών 
Προσώπων εποπτείας του και άλλες διατάξεις». 

6. Τις διατάξεις του Ν. 2218/94 «Ίδρυση νομαρχιακής 
αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες 
διατάξεις». 

7. Τις διατάξεις του Ν. 2240/94 «Συμπλήρωση διατάξεων 
για τη Νομαρχιακή Αυτοδιοίκηση και άλλες διατάξεις». 

8. Το άρθρο 27 του Ν. 2081/92 (ΦΕΚ 154 Α'), με το οποίο 
προστέθηκε το άρθρο 29Α στο Ν. 1558/85 «Κυβέρνηση 
και Κυβερνητικά Όργανα». 

9. Το Π.Δ. 337/25.9.96 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ Α' 244). 

10. Την αριθμ. 358731/14.10.96 απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη» (ΦΕΚ Β' 939). 

11. Την αριθμ. 66102/970/23.2.95 (ΦΕΚ 170/Τ.Β7- 
14.3.95) απόφασή μας «ρύθμιση θεμάτων που αφορούν 
τη δημιουργία χώρων διημέρευσης και υπαίθριας αναψυ¬ 
χής στα δάση και τις δασικές εκτάσεις της χώρας», απο¬ 
φασίζουμε: 

Τροποποιούμε - συμπληρώνουμε την αριθμ. 66102/- 
970/23.2.95 (ΦΕΚ 170/τ.Β714.3.95) απόφασή μας, προ- 
σθέτωντας στο κεφάλαιο Δ' «Επιτρεπόμενα έργα και κα¬ 
τασκευές για διευκόλυνση των επισκεπτών - χρηστών του 
χώρου υπαίθριας δασικής αναψυχής» εδάφιο 16 ως ακο¬ 
λούθως: 

«16. Η δημιουργία, από τη δασική υπηρεσία, Δασικών 
Περιβαλλοντικών Οικισμών (Δασικών Χωριών) μέσα σε ε¬ 
πιλεγμένες θέσεις των ελκυστικώτερων δημοσίων δασι¬ 
κών συμπλεγμάτων της χώρας, δια της τοποθέτησης ξύ¬ 
λινων σπιτιών εφοδιασμένων με τα απαραίτητα μέσα 
προς εξυπηρέτηση των επισκεπτών, με προορισμό τη δι¬ 
ευκόλυνση της ολιγοήμερης διαμονής προς άσκηση πα¬ 
θητικής αναψυχής και την περιβαλλοντική ευαισθητοποί- 
ηση του κοινού». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 



14432 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1997 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. Φ55/1842 ( 4 ) 

Αναπροσαρμογή του ανώτατου ορίου του εφάπαξ βοη¬ 
θήματος που χορηγεί ο Κλάδος Πρόνοιας του Ταμείου 
Συντάξεων Εφημεριδοπωλών και Υπαλλήλων 
Πρακτορείων στους ασφαλισμένους Εφημεριδοπώ¬ 
λες και Υπαλλήλους πρακτορείων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υποψη: 

1. Τις διατάξεις του άρθρου 3 του Ν. 1601/1950 «περί 
συστάσεως ειδικού λογαριασμού πρόνοιας παρά τω 
Ταμείω Συντάξεων Εφημεριδοπωλών και Υπαλλήλων 
Πρακτορείων» σε συνδυασμό με τις διατάξεις του άρ¬ 
θρου 66 του Ν. 2084/1992 (Α 165). 

2. Τις διατάξεις του Π.Δ. 372/95 (Α 201). 

3. Τις διατάξεις του άρθρου 29Α του Ν. 1558/1985 (Α' 
137) το οποίο προσετέθη με το άρθρο 27 του Ν. 
2081/1992 (Α 154) και τροποποιήθηκε με το άρθρο 1 παρ. 
2α του Ν. 2469/1997 (Α' 38). 

4. Την υπ’ αριθμ. 80078/4.10.96 (Β 924) Κοινή Απόφαση 
του Πρωθυπουργού και του Υπουργού Εργασίας και 
Κοινωνικών Ασφαλίσεων. 

5. Το γεγονός ότι από την απόφαση αυτή προκαλείται 
δαπάνη εις βάρος του προϋπολογισμού του κλάδου 


Προνοίας του ΤΣΕΥΠ ύψους 56 εκ. δρχ. για το τρέχον έ¬ 
τος και για την οποία έχει εγγράφει πίστωση στον προϋ¬ 
πολογισμό του Ταμείου στον Κ.Α.Ε. 0631. Για τα επόμενα 
έτη προβλέπεται να προκληθεί εις βάρος των προϋπολο¬ 
γισμών του Ταμείου δαπάνη ύψους 56 εκ δρχ. ετησίως για 
τα 5 πρώτα έτη της εφαρμογής, για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών αντιστοίχως. 

6. Το 1479/6/15.1.1997 έγγραφο του Υπουργείου 
Εθνικής Οικονομίας. 

7. Την από 16.10.1997 Οικονομική Έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Την γνώμη του Διοικητικού Συμβουλίου του 
Τ.Σ.Ε.Υ.Π. που διατυπώθηκε κατά τις συνεδριάσεις του 
αρ. 18/28.5.1997, 20/11.6.1997 και 102/5.11.1997. 

9. Τις διατάξεις του άρθρου 7 Ν. 1275/82 (Α 100), απο¬ 
φασίζουμε: 

Το προβλεπόμενο από την παρ. 3 του άρθρου 8 του 
Κανονισμού Πρόνοιας του Ταμείου Συντάξεων 
Εφημεριδοπωλών και Υπαλλήλων Πρακτορείων ανώτατο 
όριο του εφάπαξ βοηθήματος, που καταβάλλεται στους 
ασφαλισμένους Εφημεριδοπώλες και Υπαλλήλους 
Πρακτορείων, όπως έχει καθορισθεί με την Υ.Α. 
Φ.55/997/11.7,1996 (Β 621), αυξάνεται κατά ποσοστό 
15%, ήτοι καθορίζεται στο ποσό των 11.862.825 δρχ. 

Η ισχύς της απόφασης αυτής αρχίζει ένα έτος πριν από 
τη δημοσίευση του παρόντος και πάντως όχι πριν από την 
1.1.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 » 

2.500 

>» 

Η (Διορισμοί, απολύσεις κ.λπ. Δημ. Υπαλλήλων) 

10.000 » 

500 

» 

Δ' (Απαλλοτριώσεις, πολεοδομία κ.λπ.) 

50.000 » 

2.500 

» 

Αναπτυξιακών Πράξεων (Τ.Α.Π.Σ.) 

25.000 » 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 

» 

Παράρτημα ( Πίνακες επιτυχόντων διαγωνισμών) 

5.000 » 

250 

Μ 

Δελτίο Βιομηχανικής Ιδιοκτησίας (Δ.Ε.Β.ί.) 

ιο.οοο » 

500 

»» 

Ανώτατου Ειδικού Δικαστηρίου (Α.Ε.Δ.) 

3.000 » 

150 

Μ 

Ανωνύμων Εταιρειών & Ε.Π.Ε. 

250.000 - 

12.500 

» 

Προκηρύξεων Α.Σ.Ε.Π. 

10.000 - 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 

10.000 

>* 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















